DIRECŢIA DE INFRASTRUCTURA SI SERVICII BISTRIŢA

Nr. 107767/05.11.2025

**NOTĂ DE FUNDAMENTARE**

**La proiectul de hotarare privind aprobarea ajustării tarifelor aferente Contractului de concesiune nr. 1277/2018 privind delegarea prin concesiune a serviciului public de salubrizare, respectiv activitatea de colectare, transport, depozitare și transfer al deșeurilor municipale inclusiv deșeuri periculoase din deșeuri menajere și managementul Stațiilor de Transfer și al Centrelor de Colectare din județul Bistrița-Năsăud, precum și a tarifelor distincte pentru gestionarea deșeurilor de pe raza judetului Bistrita-Năsăud**

În data de 18.09.2025, operatorul SC Supercom SA a înaintat catre A.D.I Bistrita-Nasaud o noua solicitare de ajustare a tarifelor practicate în baza Contractului de concesiune nr. 1277/2018.Mentionam faptul ca solicitarea de ajustare anterioara a fost respinsa in consiliile locale si ulterior in AGA A.D.I.Deseuri Bistrita-Nasaud.

Comparativ cu solicitarea de ajustare anterioară, au intervenit modificări legislative, inclusiv în ceea ce privește perioada pentru care se calculează parametrul de ajustare, conform art. 33, alin. (1) și alin. (1^2), lit. b) al Ordinului ANRSC 324/2025 de modificare a Ordinului 640/2022.

Anterior acestei modificări legislative, perioada de referință pentru calcularea Indicelui prețului de consum general era cuprinsă între data ultimei aprobări de tarife și data noii solicitări de ajustare a acestora.

În prezent, perioada de referință este cuprinsă între data ultimei solicitări de modificare a tarifelor, aprobate anterior și data noii solictări de ajustare a tarifelor.

În acest context, la solicitarea de ajustare depusă în luna iulie, parametrul de ajustare a fost calculat pentru perioada noiembrie 2023- mai 2025, respectiv 19 luni și a fost de 8,2%, iar în prezent conform normelor, parametrul se calculează pentru perioada iunie 2023- august 2025, respectiv 27 luni și este de 16,25%, conform comunicării INS.

Solicitarea de ajustare a tarifelor se justifică din prisma creșterii cheltuielilor de operare în contextul economic actual. Așa cum este bine cunoscut, anul 2024 și începutul anului 2025 au adus scumpiri semnificative pentru toate bunurile, serviciile și produsele, atât de pe piața națională, cât și din piața internatională.

În urma analizei documentelor prezentate de Operator, s-a constatat că variația tarifelor propuse spre aprobare rezultă exclusiv din aplicarea parametrului de ajustare transmis de INS cu IPC total pentru perioada iunie 2023- august 2025= 116,25% (rata inflației= 16,3%).

Astfel, s-a verificat și constatat faptul că toate cele 13 categorii de tarife înaintate au fost fundamentate în conformitate cu prevederile legale.

Fundamentarea tarifelor propuse spre ajustare s-a realizat în conformitate cu prevederile art. 34 al Ordinului ANRSC nr. 640/2022, cu modificările și completările ulterioare și anume, prin aplicarea parametrului de ajustare la Cheltuielile de exploatare.

În conformitate cu prevederile antemenționate, Cheltuielile financiare (ratele creditelor pentru finanțarea investițiilor puse în sarcina operatorului) nu se ajustează, această prevedere fiind respectată în tocmai.

De asemenea, conform art. 34 din Ordin, și cota de profit din structura fișelor de fundamentare, a rămas nemodificată (10%), așa cum aceasta a fost stabilită la momentul delegării Contractului.

În concluzie, modificarea tarifelor propuse spre aprobare de Operatorul SC SUPERCOM SA s-a făcut prin respectarea metodologiei prevăzute de Ordinul A.N.R.S.C nr. 640/2022 cu modificările și completările ulterioare iar solicitarea este justificată legal și economic.

În conformitate cu prevederile legale, rămâne în vigoare obligația Consiliilor Locale de a se pronunța asupra hotărârilor de acordare a mandatelor speciale în termen de 30 de zile de la data primirii solicitării.

Impactul bugetar al modificarii tarifelor, pentru perioada decembrie 2025 – septembrie 2026 fata de perioada decembrie 2024- septembrie 2025 reiese din urmatorul tabel:

|  |  |  |  |  |  |
| --- | --- | --- | --- | --- | --- |
| **NR** | **Activitate** | **An 2025**  **Cantitati to** | **An 2025**  **Valoare lei TVA inclus** | **An 2026**  **Cantitati to** | **An 2026**  **Valoare lei TVA inclus** |
|  | Colectare separata si transport separat al deseurilor reziduale –persoane fizice | 15.868,5 | 6.869.951,51 | 15.868,5 | 8.085.684,68 |
|  | Colectare separata si transport separat al deseurilor reziduale –agenti economici | 4.879,49 | 2.849.412,1 | 4.879,49 | 3.350.505,71 |
|  | Colectare separata si transport separat al deseurilor reciclabile –persoane fizice | 1.458,36 | 806.868,44 | 1.458,36 | 948.763,19 |
|  | Colectare separata si transport separat al deseurilor reciclabile –agenti economici | 187,94 | 123.747,29 | 187,94 | 144.784,33 |
|  | **TOTAL** |  | **10.649.979,34** |  | **12.529.737,91** |

Nota: Depozitarea deseurilor la CMID Tarpiu si contributia pe economia circulara vor fi facturate separat de catre operatorul Vitalia Servicii pentru Mediu SRL

Se observa o crestere a cheltuielilor aferente activitatilor ce fac obiectul Contractului, cu suma de 1.879.758,57 TVA inclus, cresterea procentuala fiind de 17,65 %. Cresterea este peste parametrul de ajustare deoarece incepand cu 1 august 2025 TVA a crescut de la 19% la 21%.

Având în vedere cele de mai sus, propunemaprobarea ajustării tarifelor aferente Contractului de concesiune nr. 1277/2018 privind delegarea prin concesiune a serviciului public de salubrizare, respectiv activitatea de colectare, transport, depozitare și transfer al deșeurilor municipale inclusiv deșeuri periculoase din deșeuri menajere și managementul Stațiilor de Transfer și al Centrelor de Colectare din județul Bistrița-Năsăud, precum și a tarifelor distincte pentru gestionarea deșeurilor de pe raza județului Bistrița-Năsăud.

DIRECTOR EXECUTIV**,**  ŞEF SERVICIU,

Dezso-Lorand Kocsis Cornel Cailean

CC-2EX